[{"text_idx": "#000000", "text": "Teithwyr trenau Arriva ymhlith y lleiaf bodlon yn o\u0302l arolwg"}, {"text_idx": "#000001", "text": "Gorlenwi, dim gwerth am arian a cherbydau budr yw rhai o brif bryderon teithwyr trenau, yn o\u0302l arolwg gan gwmni Which?"}, {"text_idx": "#000002", "text": "Holodd Which? 7,000 o deithwyr ym mis Tachwedd y llynedd ac 49% oedd y sgo\u0302r bodlonrwydd cyfartalog ar gyfer Trenau Arriva Cymru."}, {"text_idx": "#000003", "text": "Mae hyn yn golygu bod Arriva ymhlith y gwaelod yn yr arolwg. Ond teithwyr yn ne ddwyrain Lloegr yw'r lleiaf bodlon gyda dim ond 46% yn hapus gyda'r gwasanaeth."}, {"text_idx": "#000004", "text": "Grand Central oedd ar y brig gyda 79% o deithwyr yn dweud eu bod yn fodlon. Derbyniodd y gwasanaeth bum seren am fod seddi ar gael, bod eu trenau yn la\u0302n a phrydlon, a'u bod yn cynnig gwerth am arian."}, {"text_idx": "#000005", "text": "Wrth ymateb i'r arolwg mae Rail Delivery Group, sydd yn cynrychioli trenau Arriva, wedi cyfeirio at yr arolwg gan Transport Focus fis diwethaf."}, {"text_idx": "#000006", "text": "Dangosodd yr arolwg hwnnw fod teithwyr yn fwy bodlon gyda'r gwasanaeth y llynedd gydag 83% yn dweud eu bod yn fodlon gyda'r trenau."}, {"text_idx": "#000007", "text": "Dywedodd llefarydd: \"Mae'n ddrwg gennym ni pan nad yw ein teithwyr yn cael y gwasanaeth maen nhw'n disgwyl. Dydyn ni byth eisiau i bobl ddioddef o achos oedi."}, {"text_idx": "#000008", "text": "\"Mae bodlonrwydd ymhlith teithwyr trenau yn sylweddol yn uwch yn o\u0302l arolwg annibynnol gan Transport Focus. Ond mi ydyn ni yn gwybod y gallwn ni wneud mwy i wneud yn siw\u0302r bod trenau yn rhedeg ar amser yn fwy aml."}, {"text_idx": "#000009", "text": "\"Mae biliynau yn cael eu gwario ar y rheilffyrdd i gynhyrchu gwell gorsafoedd, gwell trenau a gwella siwrneiau.\""}, {"text_idx": "#000010", "text": "Prif StraeonToriadau bysiau: 'Sut dwi fod i gyrraedd yr ysbyty?'Cyhoeddwyd1 awr yn o\u0302l'Haws bod yn rhan o'r cabinet o allu rhannu swydd'Cyhoeddwyd1 awr yn o\u0302l\u2018Dwi\u2019n byw efo\u2019r Aussies \u2013 felly dwi isio ennill!\u2019Cyhoeddwyd1 awr yn o\u0302l"}, {"text_idx": "#000011", "text": "Toriadau bysiau: 'Sut dwi fod i gyrraedd yr ysbyty?'"}, {"text_idx": "#000015", "text": "Ras drwy Kenya yn 'ehangu bywyd'"}, {"text_idx": "#000020", "text": "Pa ochr i'r ffens? Portread artist dur o'r byd wedi Brexit"}]